
ΠΕΡΙΕΧΟΜΕΝΑ 


ΑΠΟΦΑΣΕΙΣ 

«Καθορισμός ειδικών όρων και περιορισμών δόμησης 


στο διατηρητέο κτίριο που βρίσκεται επί της οδού 
Μητροπόλεως 67 του εγκεκριμένου ρυμοτομικού 

σχεδίου Αθηνών (Ν. Αττικής)». 1 

Τροποποίηση Ρ.Σ. Καλαμάτας στα Ο.Τ. 507, 513-514, 
502, 497, 515-510, 522, 510-504, 499, 496-497 και 
503 στην περιοχή « ΝΗΣΑΚΙ». 2 


ΑΠΟΦΑΣΕΙ Σ 

Αριθ. 23780/5687 (1) 

«Καθορισμός ειδικών όρων και περιορισμών δόμησης στο 
διατηρητέο κτίριο που βρίσκεται επί της οδού Μητρο¬ 
πόλεως 67 του εγκεκριμένου ρυμοτομικού σχεδίου 
Αθηνών (Ν. Αττικής)». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1.- Τις διατάξεις της παρ. 2 του άρθρου 110 του Κώδικας 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π. δ/τος της 14/24.7.1999 - Δ580), όπως 
αντικαταστάθηκε με το άρθρο 3 (παρ. 2) του Ν. 2831/2000 
«Τροποποίηση των διατάξεων του Ν. 1577/1985 «Γενικός 
Οικοδομικός Κανονισμός» και άλλες πολεοδομικές διατά¬ 
ξεις» (Α' 140). 

2- Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (Α' 137), που προστέθηκε 
με το άρθρο 27 του Ν.2081/1992 (Α’ 154) και αντικαταστά- 
θηκε μετηνπαρ.2ατου άρθρου 1 του Ν. 2469/1997 (Α’38). 

3.- Την υπ’ αρ.103326/1281/15.12.96 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στο Γενικό Γραμματέα και 
στους Προϊσταμένους των Γενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος, Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ 1126/Β/16.12.1996). 


4. - Τις διατάξεις της παρ.Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

5. - Την από 28.2.2001 αιτιολογική έκθεση της Διεύθυν¬ 
σης Πολεοδομικού Σχεδιασμού, Τμήμα Παραδοσιακών 
Οικισμών. 

6. - Την από 26.3.2001 σύμφωνη γνώμη του Δ.Σ. της Εται¬ 
ρείας Αξιοποιήσεως και Διαχειρίσεως της περιουσίας του 
Πανεπιστημίου Αθηνών (αρ. πρ. ΥΠΕΧΩΔΕ 13894/ 
5195/29.5.2001). 

7. - Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1.-Στο κτίριο που βρίσκεται επί της οδού Μητροπόλεως 
67 του εγκεκριμένου ρυμοτομικού σχεδίου Αθηνών (Ν. 
Αττικής), φερόμενο ως ιδιοκτησία του Εθνικού και Καπο- 
διστριακού Πανεπιστημίου Αθηνών, το οποίο έχει χαρα- 
κτηρισθεί ως διατηρητέο με το από 24.10.1980 π. δ/γμα 
(Δ’ 617), επιτρέπονται: 

α. Η αποκατάσταση της όψης του κτιρίου επί της οδού 
Μητροπόλεως. 

β. Η κάλυψη των δύο εξωτερικών κλιμάκων με υαλοπέ- 
τασμα. 

γ. Η δημιουργία υπογείου στο μεσαίο τμήμα του κτιρίου 
και η ενοποίηση του με τα υφιστάμενα υπόγεια. 

δ. Η κατεδάφιση τμήματος του μεσότοιχου και η αντι¬ 
κατάσταση τμήματος αυτού με νέο πάχους 0,60 στη στο 
περίγραμμα του κτιρίου. 

ε. Η αντικατάσταση των ξύλινων δαπέδων του Α’ ορό¬ 
φου με πλάκα οπλισμένου σκυροδέματος. 

στ. Η ανακατασκευή - αντικατάσταση της στέγης με νέα 
ξύλινη κεραμοσκεπή στέγη της ίδιας μορφής. 

ζ. Η ανακατασκευή της υπάρχουσας πλάκας οπλισμέ¬ 
νου σκυροδέματος στο δώμα και η τοποθέτηση σε αυτό 
των εγκαταστάσεων κλιματισμού. 

η. Η ενοποίηση των χώρων του ισογείου και Α’ ορόφου 
με επιτρεπόμενες χρήσεις: 

- εμπορικού καταστήματος 

- παραδοσιακού καφενείου 

θ. Βοηθητικές χρήσεις στους υπόγειους χώρους που 

εξυπηρετούν τις επιτρεπόμενες στους κυρίους χώρους 
του κτιρίου. 

Οι παραπάνω ρυθμίσεις θα γίνουν σύμφωνα με την αρ¬ 
χιτεκτονική μελέτη που εγκρίθηκε με το αρ. 17/1/9.9.1998 
πρακτικό της Δευτεροβάθμιας Επιτροπής Πολεοδομικού 
και Αρχιτεκτονικού Ελέγχου Περιφέρειας Αττικής. 

2. - Κατά τα λοιπά εξακολουθούν να ισχύουντα οριζόμε¬ 
να με τις διατάξεις του από 24.10.1980 π. δ/τος (Δ’ 617) 
και της αρ. 9434/1774/2.4.97 απόφασης του Υπουργού 
Περιβάλλοντος, Χωροταξίας και Δημοσίων Έργων. 

3. - Η ισχύς της παρούσας απόφασης αρχίζει από την 
δημοσίευση της στην εφημερίδα της Κυβερνήσεως. 

Αθήνα, 24 Σεπτεμβρίου 2001 

Ο Γενικός Γραμματέας Περιφέρειας 
ΗΛΙΑΣ ΜΠΕΡΙΑΤΟΣ 
-♦- 

Αριθ.2210 (2) 

Τροποποίηση Ρ.Σ. Καλαμάτας σταΟ.Τ. 507,513-514,502, 
497, 515-510, 522, 510-504, 499, 496-497 και 503 στην 
περιοχή « ΝΗΣΑΚΙ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν.2503/97 (Φ.Ε.Κ. 107 Α) «Διοίκηση, οργάνωση, 
στελέχωση Περιφέρειας...» 

2. Τον Ν. 2647/22.10.98 (Φ.Ε.Κ. 237 Α) 

3. Την υπ’ αριθμ. 75724/1151/30.12.83 Υ.Α. (Φ.Ε.Κ. 
764Β) όπως τροποποιήθηκε με την 81960/2578/89 Υ.Α. 
(Φ.Ε.Κ. 897Β). 

4. Τον Ν. 2831/00 άρθρο 29 (Φ.Ε.Κ 140Α) «Τροποποίηση 
των διατάξεων του Ν1577/ 85 και άλλες πολεοδομικές 
διατάξεις» 

5. Τις υπ’ αριθμ. 2489/ΠΕ/25.1.00 & 547/7.3.01 αποφά¬ 
σεις Γ.Γ. Περιφέρειας Πελοποννήσου για συγκρότηση 
Περιφερειακού Σ.Χ. Ο.Π. στη Δ/νση ΠΕ.ΧΩ. Πελοποννή¬ 
σου. 

6. Τις υπ’ αριθμ. 134/92 και 195/98 αποφάσεις του Δη¬ 
μοτικού Συμβουλίου του Δήμου Καλαμάτας ως και τις 
σχετικές δημοσιοποιήσεις. 

7. Την από 22/10/99 βεβαίωση του Δήμου Καλαμάτας 
ότι ουδεμία ένσταση υποβλήθηκε κατά των προηγούμε¬ 
νων αποφάσεων. 

8. Τις υπ’ αριθμ. 136/01 και 164/01 αποφάσεις του Δη¬ 
μοτικού Συμβουλίου του Δήμου Καλαμάτας με τις οποίες 
επικαιροποιούνται οι υπ’ αριθμ. 134/92 και 195/98 όμοιες 
αποφάσεις. 

9. Το Πρακτικό 6/5.7.2001 - Θέμα 4ο Περιφερειακού 
Σ.Χ.Ο.Π., αποφασίζουμε: 

Εγκρίνουμε την τροποποίηση του σχεδίου πόλης του 
Δήμου Καλαμάτας, όπως αυτή απεικονίζεται στα θεωρη¬ 
μένα από το Δήμο Καλαμάτας αποσπάσματα του εγκε¬ 


κριμένου σχεδίου της πόλης σε κλίμακα 1: 500 και τα 
οποία συνοδεύουν αναπόσπαστα την παρούσα και συ¬ 
γκεκριμένα: 

α) την κατάργηση δύο εσωτερικών στοών και της γραμ¬ 
μής του ακαλύπτου στη δυτική πλευρά του Ο. Τ. 507 με 
ταυτόχρονη διάνοιξη τμήματος της οδού Αθανασίου Διά¬ 
κου διότι επιτυγχάνεται εναρμόνιση με το ήδη καταργη- 
θέν σχέδιο της περιοχής ανάπλασης και οι στοές δεν εξυ¬ 
πηρετούν πλέον λειτουργικά και επί πλέον αυξάνονται οι 
κοινόχρηστοι χώροι. 

β) την κατάργηση του πεζοδρόμου μεταξύ των Ο. Τ. 513 
και 514 διότι επιτυγχάνεται εναρμόνιση με την προβλεπό- 
μενη οδό μεταξύ των Ο Τ. 519 και 520 και με την συνέχεια 
της οδού μεταξύ των Ο.Τ. 513 και 514 με συνέπεια την 
βελτίωση της κυκλοφορίας χωρίς την παράλληλη κατάρ¬ 
γηση των κοινοχρήστων χώρων και την διόρθωση της 
ασυμφωνίας του σχεδίου στο Ο.Τ. 513 με την προέκταση 
των Ρ. Γ. όπως φαίνεται στο συνημμένο σχέδιο. 

γ) την κατάργηση τμήματος κόκκινης γραμμής πέραν 
της βορειοανατολική γωνίας του Ο Τ. 502 στην οδό Αθα¬ 
νασίου Διάκου και την δημιουργία Ο.Γ. επί της οδού Αθα¬ 
νασίου Διάκου και της οδού Σπετσών διότι επιτυγχάνεται 
εναρμόνιση με το υφιστάμενο σχέδιο. 

δ) την δημιουργία Ο.Γ επί της οδού Καποδιστρίου στο 
Ο.Τ. 503 διότι επιτυγχάνεται εναρμόνιση με το υφιστάμε¬ 
νο σχέδιο. 

ε) την κατάργηση διόδων και την διάνοιξη τμήματος δυ¬ 
τικού δρόμου ως πεζοδρόμου στο Ο. Τ. 497 διότι αυξάνο¬ 
νται οι κοινόχρηστοι χώροι και εναρμονίζεται η κυκλοφο¬ 
ρία στην προέκταση της οδού Σπετσών με την δημιουργία 
πεζοδρόμου μεταξύ του Δημοτικού Σχολείου και της παι¬ 
δικής χαράς και οι καταργούμενοι δίοδοι δεν έχουν λει¬ 
τουργική αξία. 

ζ) την κατάργηση του χώρου Ραιΐάης μεταξύ των Ο.Τ. 
510 και 515 και επίσης την κατάργηση του πεζοδρόμου 
μεταξύ των Ο.Τ. 510 και 504 διότι δεν μειώνονται οι κοινό¬ 
χρηστοι χώροι και εξασφαλίζονται οι οδοί κυκλοφορίας. 

η) την κατάργηση των ορίων ακαλύπτου χώρου και της 
Ρ.Γ. επί της οδού Ηπείρου στο Ο.Τ. 522 διότι επιτυγχάνε¬ 
ται εναρμόνιση του σχεδίου με την ήδη καταργηθείσα πε¬ 
ριοχή ανάπλασης και καταργείται το αδιέξοδο στην οδό 
Ηπείρου με συνέπεια την βελτίωση της κυκλοφορίας. 

θ) την δημιουργία ορίου ακαλύπτου στο Ο.Τ. 499 διότι 
επιτυγχάνεται εναρμόνιση με το ισχύον σχέδιο και δεν 
πρόκειται για κατάργηση στοάς. 

Με την παρούσα δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του οι¬ 
κείου.Ο.Τ.Α. 

Η απόφαση αυτή μαζί με το συνημμένο απόσπασμα του 
εγκεκριμένου σχεδίου πόλης της Καλαμάτας να δημοσι- 
ευθεί στην Εφημερίδα της Κυβερνήσεως. 

Τρίπολη, 27 Ιουλίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

